# data[].attributes.headline
Ανάθεση εργασιών- θέματα- 20/10/2021

# data[].attributes.subject
Ανάθεση εργασιών- θέματα- 20/10/2021

# data[].attributes.body
Φίλιππος- Κωνσταντίνος: Πυρκαγιές- αποτελέσματα σε διάφορους τομείς και τυχόν αντιμετώπιση
Χριστίνα: Μόλυνση θαλασσών- συνέπειες- τρόποι αντιμετώπισης
Νικήτας: Σκουπίδια και ανακύκλωση- προβλήματα και τρόποι αντιμετώπισης
Χρήστος- Ντενίς: Μόλυνση περιβάλλοντος, επιπτώσεις στη θερμοκρασία, τρόποι αντιμετώπισης
Θανάσης: Δέντρα- οφέλη- προβλήματα και τρόποι αντιμετώπισης
Μπορεί κατά τη διάρκεια του προγράμματος να γίνουν τροποποιήσεις

# data[].attributes.headline
20/10/2021- παρουσίαση προτζεκτ- στόχοι και χωρισμός επιμέρους τμημάτων

# data[].attributes.subject
20/10/2021- παρουσίαση προτζεκτ- στόχοι και χωρισμός επιμέρους τμημάτων

# data[].attributes.body
Με τους μαθητές της Στ' τάξης συζητήσαμε σχετικά με τα προβλήματα του πλανήτη, ήδη από την προηγούμενη σχολική χρονιά, είχαμε μετέχει στις διάφορες κοινωνικές δράσεις για την "Ημέρα της Γης" και είχαμε αποφασίσει για τη δημιουργία ενός ψηφιακού βιβλίου με θέματα που αφορούν την κλιματική αλλαγή και τα προβλήματα του πλανήτη μας. Σήμερα χωρίσαμε το αρχικό θέμα σε επιμέρους θέματα και προχωρήσαμε στην ανάθεση στις ομάδες των μαθητών μας. Έτσι, οι μαθητές ενεργούν, συμμετέχουν, μοιράζονται επιμέρους θέματα ώστε να συνθέσουν στο τέλος ένα ολοκληρωμένο αποτέλεσμα

# data[].attributes.headline
Πώς κάνω αναζήτηση στο διαδίκτυο- επιλέγω κριτικά τις πληροφορίες

# data[].attributes.subject
Πώς κάνω αναζήτηση στο διαδίκτυο- επιλέγω κριτικά τις πληροφορίες

# data[].attributes.body
Θυμηθείτε πώς κάνουμε αναζήτηση στο διαδίκτυο πατώντας στον παρακάτω σύνδεσμο

# data[].attributes.attachment_link.readable_text
Ένας πολύ σημαντικός λόγος που χρησιμοποιούμε το διαδίκτυο είναι για να αναζητήσουμε και να βρούμε πληροφορίες για διάφορα θέματα. Για να αναζητήσουμε κάτι στον παγκόσμιο ιστό χρησιμοποιούμε μια μηχανή αναζήτησης. Υπάρχουν πολλές μηχανές αναζήτησης αλλά η πιο γνωστές είναι:

Στην παρακάτω εικόνα με διαδραστικά στοιχεία μπορείτε να βρείτε πληροφορίες για το πώς λειτουργεί μια μηχανή αναζήτησης, φύλλα οδηγιών, ασκήσεις για εξάσκηση και φύλλα αξιολόγησης. Πατήστε σε κάθε στοιχείο, ξεκινώντας από τα αριστερά προς τα δεξιά, από πάνω προς τα κάτω για να δείτε

# data[].attributes.attachment_link.title
Αναζήτηση στο διαδίκτυο

# data[].attributes.attachment_link.description
Ένας πολύ σημαντικός λόγος που χρησιμοποιούμε το διαδίκτυο είναι για να αναζητήσουμε και να βρούμε πληροφορίες για διάφορα θέματα. Για να αναζητήσουμε κάτι στον παγκόσμιο ιστό χρησιμοποιούμε μια μηχανή αναζήτησης. Υπάρχουν πολλές μηχανές αναζήτησης αλλά η πιο γνωστές είναι: Στην παρακάτω εικόνα με διαδραστικά στοιχεία μπορείτε να βρείτε πληροφορίες για το πώς λειτουργεί μια μηχανή αναζήτησης, φύλλα οδηγιών, ασκήσεις για εξάσκηση και φύλλα αξιολόγησης.

# data[].attributes.headline
Στόχος 13- Δράση για το κλίμα

# data[].attributes.subject
Στόχος 13- Δράση για το κλίμα

# data[].attributes.body
Δείτε στον παρακάτω σύνδεσμο περισσότερο για τον 13ο στόχο- Δράση για το κλίμα

# data[].attributes.attachment_link.provider_name
Περιφερειακό Κέντρο Πληροφόρησης του ΟΗΕ - Greece

# data[].attributes.attachment_link.readable_text
Η κλιματική αλλαγή επηρεάζει πλέον κάθε χώρα σε κάθε ήπειρο. Διαταράσσει τις εθνικές οικονομίες και επηρεάζει τις ζωές ενώ έχει σημαντικές επιπτώσεις στους ανθρώπους, τις κοινότητες και τις χώρες του σήμερα αλλά ακόμα περισσότερο του αύριο.

Οι άνθρωποι έρχονται αντιμέτωποι με τις σοβαρές επιπτώσεις που προκαλεί η κλιματική αλλαγή, όπως για παράδειγμα η αλλαγή των καιρικών συνθηκών, η άνοδος της στάθμης της θάλασσας και άλλα ακόμα πιο ακραία καιρικά φαινόμενα. Οι εκπομπές αερίων του θερμοκηπίου, οι οποίες οφείλονται στην ανθρώπινη δραστηριότητα και οι οποίες συνεχίζουν να αυξάνονται, είναι αυτές που οδηγούν στην κλιματική αλλαγή. Τη δεδομένη χρονική στιγμή καταγράφονται τα πιο υψηλά ποσοστά τους στην ιστορία. Αν δεν δράσουμε, η μέση παγκόσμια θερμοκρασία της επιφάνειας του πλανήτη προβλέπεται να αυξηθεί κατά τη διάρκεια του 21 ου αιώνα και είναι πιθανό να ξεπεράσει ακόμα και τους 3 βαθμούς Κελσίου. Μάλιστα, ορισμένες περιοχές του πλανήτη αναμένεται να θερμανθούν ακόμη περισσότερο. Οι φτωχότεροι και οι πιο ευάλωτοι άνθρωποι είναι αυτοί που επηρεάζονται περισσότερο.

Σήμερα, οι προσιτές και κλιμακούμενες λύσεις, που είναι διαθέσιμες, επιτρέπουν στις χώρες να μεταπηδήσουν σε πιο καθαρές και προσαρμοστικές οικονομίες. Οι ρυθμοί αλλαγής εντείνονται καθώς ολοένα και περισσότεροι άνθρωποι στρέφονται σε ανανεώσιμες μορφές ενέργειας και επιλέγουν μία σειρά από μέτρα που θα μειώσουν τις εκπομπές και θα αυξήσουν τις επιλογές προσαρμογής.

Η κλιματική αλλαγή, ωστόσο, είναι ένα παγκόσμιο φαινόμενο το οποίο δεν γνωρίζει σύνορα. Οι εκπομπές σε οποιοδήποτε σημείο του πλανήτη επηρεάζουν τους ανθρώπους οπουδήποτε. Πρόκειται για ένα πρόβλημα το οποίο απαιτεί συντονισμένες λύσεις σε διεθνές επίπεδο αλλά και διεθνή συνεργασία έτσι ώστε να βοηθήσουμε τις αναπτυσσόμενες χώρες να μεταβούν σε μία οικονομία χαμηλών εκπομπών άνθρακα. Για την αντιμετώπιση της κλιματικής αλλαγής οι χώρες εργάστηκαν συλλογικά, υιοθετώντας την παγκόσμια συμφωνία για το κλίμα, τον περασμένο Δεκέμβριο στο Παρίσι.
Στοιχεία και Αριθμοί
Χάρη στη Διακυβερνητική Επιτροπή για την Κλιματική Αλλαγή γνωρίζουμε πλέον ότι:

Από το 1880 μέχρι το 2012, η μέση παγκόσμια θερμοκρασία αυξήθηκε κατά 0,85 βαθμούς Κελσίου. Αυτό θα μπορούσε να μεταφραστεί ως εξής: για κάθε ένα βαθμό που αυξάνεται η θερμοκρασία, η παραγωγή των δημητριακών μειώνεται κατά περίπου 5%

Η παραγωγή καλαμποκιού, σιταριού και άλλων βασικών καλλιεργειών έχει υποστεί μείωση 40 μεγατόνων σε παγκόσμιο επίπεδο από το 1981 έως το 2002 εξαιτίας του θερμότερου κλίματος

Οι ωκεανοί θερμαίνονται, η ποσότητα του χιονιού και του πάγου έχουν μειωθεί και η στάθμη της θάλασσας έχει αυξηθεί. Από το 1901 μέχρι το 2010 η μέση στάθμη της θάλασσας έχει αυξηθεί κατά 19 εκατοστά ενώ οι ωκεανοί επεκτείνονται εξαιτίας της θέρμανσης και του λιωσίματος των πάγων. Η έκταση των πάγων στην Αρκτική θάλασσα συρρικνώνεται κάθε δεκαετία από το 1979 κατά 1,07 εκατομμύρια τετραγωνικά χιλιόμετρα

Δεδομένων των παρόντων συγκεντρώσεων και των διαρκών εκπομπών αερίων του θερμοκηπίων είναι πιθανό μέχρι το τέλος του αιώνα η παγκόσμια αύξηση της θερμοκρασίας να υπερβεί τον 1,5 βαθμό Κελσίου συγκριτικά με την περίοδο 1850-1900. Οι ωκεανοί του κόσμου θα συνεχίσουν να θερμαίνονται ενώ οι πάγοι θα συνεχίσουν να λιώνουν. Η μέση αύξηση της στάθμης τη θάλασσας προβλέπεται να αγγίξει τα 34-30 εκατοστά μέχρι το 2065 και τα 40-63 μέχρι το 2100. Οι περισσότερες επιπτώσεις από την κλιματική αλλαγή θα συνεχίσουν να επιμένουν για αρκετούς αιώνες ακόμη και αν οι εκπομπές αερίων σταματήσουν

Οι παγκόσμιες εκπομπές διοξειδίου του άνθρακα (CO2) έχουν αυξηθεί κατά περίπου 50% από το 1990

Οι εκπομπές αυτές παρουσίασαν μεγαλύτερη αύξηση κατά το διάστημα 2000- 2010 παρά στις τρεις προηγούμενες δεκαετίες

Είναι ακόμη δυνατό, χρησιμοποιώντας μία σειρά από τεχνολογικά μέτρα και αλλαγές στη συμπεριφορά μας, να περιορίσουμε την αύξηση της παγκόσμιας θερμοκρασίας στους 2 βαθμούς Κελσίου πάνω από τα προβιομηχανικά επίπεδα

Οι σημαντικές τεχνολογικές και θεσμικές αλλαγές θα αποτελέσουν την καλύτερη ευκαιρία ώστε η παγκόσμια θέρμανση να μην ξεπεράσει αυτό το όριο

Ο Στόχος 13 επιδιώκει:
13.1 Ενίσχυση της ανθεκτικότητας και της προσαρμοστικής ικανότητας όλων των χωρών έναντι των κινδύνων και των φυσικών καταστροφών που απορρέουν από την κλιματική αλλαγή.

13.2 Ενσωμάτωση των μέτρων για την κλιματική αλλαγή στις εθνικές πολιτικές, στρατηγικές και σχεδιασμούς.

13.3 Βελτίωση της εκπαίδευσης, ευαισθητοποίησης, καθώς και της ανθρώπινης και θεσμικής ικανότητας σχετικά με θέματα που αφορούν τον μετριασμό της κλιματικής αλλαγής, την προσαρμογή, τη μείωση των επιπτώσεων και την έγκαιρη προειδοποίηση

13.α Εφαρμογή της δέσμευσης που έχουν αναλάβει οι ανεπτυγμένες χώρες μέρη της Σύμβασης-Πλαίσιο των Ηνωμένων Εθνών για την Κλιματική Αλλαγή, σχετικά με τον στόχο για την από κοινού ετήσια διάθεση 100 δισεκατομμυρίων δολαρίων, μέχρι το 2020, μέσω διαφόρων πηγών, ώστε να αντιμετωπιστούν οι ανάγκες των αναπτυσσόμενων χωρών, στο πλαίσιο της ανάληψης ουσιαστικών δράσεων άμβλυνσης των επιπτώσεων και διαφάνειας στην εφαρμογή, και την πλήρη λειτουργία του Πράσινου Ταμείου για το Κλίμα μέσω της κεφαλαιοποίησής του το συντομότερο δυνατό.

13.β Προώθηση μηχανισμών για την αύξηση της ικανότητας σχετικά με τον αποτελεσματικό σχεδιασμό και τη διαχείριση θεμάτων που αφορούν την κλιματική αλλαγή στις λιγότερο ανεπτυγμένες χώρες και στα μικρά αναπτυσσόμενα νησιωτικά κράτη, συμπεριλαμβανομένων των γυναικών, των νέων καθώς και των τοπικών και περιθωριοποιημένων κοινοτήτων.

# data[].attributes.attachment_link.title
ΣΤΟΧΟΣ 13 - ΔΡΑΣΗ ΓΙΑ ΤΟ ΚΛΙΜΑ - Περιφερειακό Κέντρο Πληροφόρησης του ΟΗΕ - Greece

# data[].attributes.attachment_link.description
Η κλιματική αλλαγή επηρεάζει πλέον κάθε χώρα σε κάθε ήπειρο. Διαταράσσει τις εθνικές οικονομίες και επηρεάζει τις ζωές ενώ έχει σημαντικές επιπτώσεις στους ανθρώπους, τις κοινότητες και τις χώρες του σήμερα αλλά ακόμα περισσότερο του αύριο. Οι άνθρωποι έρχονται αντιμέτωποι με τις σοβαρές επιπτώσεις που προκαλεί η κλιματική αλλαγή, όπως για παράδειγμα η αλλαγή των [...]

# data[].attributes.headline
Πυρκαγιές- πληροφορίες από WWF

# data[].attributes.subject
Πυρκαγιές- πληροφορίες από WWF

# data[].attributes.body
Δείτε περισσότερα σχετικά με τις πυρκαγιές από τη WWF

# data[].attributes.attachment_link.readable_text
Δυστυχώς όμως, όσο εντείνεται η κλιματική αλλαγή, τόσο πιο ευάλωτα γίνονται σε όλο τον πλανήτη. Αν και τα μεσογειακά δάση είναι προσαρμοσμένα στη φωτιά, η αύξηση της συχνότητας εμφάνισης των πυρκαγιών και της έντασής τους, κάνει την κατάσταση σήμερα πιο απειλητική και κρίσιμη από ποτέ. Ειδικά αν αναλογιστεί κανείς πόσο έντονα και γρήγορα αλλάζουν οι συνθήκες της Μεσογείου, λόγω κλιματικής κρίσης.

Μια δασική πυρκαγιά έχει σοβαρές άμεσες επιπτώσεις σε χερσαία ζώα, πουλιά και φυτά, μπορεί να προκαλέσει σοβαρές ζημιές στο αγροτικό εισόδημα, σε ανθρώπινες περιουσίες και υποδομές, έχει σοβαρό οικονομικό κόστος για την καταστολή της και μπορεί - όπως έχουμε δυστυχώς διδαχθεί με τραγικό τρόπο - να καταλήξει σε απώλειες ανθρώπινων ζωών. Σε βάθος χρόνου, μπορεί να οδηγήσει στην οριστική απώλεια βλάστησης, στη διάβρωση του εδάφους και τελικά στην αύξηση των πλημμυρών και την ερημοποίηση.

# data[].attributes.attachment_link.description
Δυστυχώς όμως, όσο εντείνεται η κλιματική αλλαγή, τόσο πιο ευάλωτα γίνονται σε όλο τον πλανήτη. Αν και τα μεσογειακά δάση είναι προσαρμοσμένα στη φωτιά, η αύξηση της συχνότητας εμφάνισης των πυρκαγιών και της έντασής τους, κάνει την κατάσταση σήμερα πιο απειλητική και κρίσιμη από ποτέ.

# data[].attributes.headline
Δάση- πληροφορίες από τη WWF

# data[].attributes.subject
Δάση- πληροφορίες από τη WWF

# data[].attributes.body
Δείτε περισσότερα από τη WWF σχετικά με τα δάση, τα προβλήματα και τι μπορούμε να κάνουμε

# data[].attributes.headline
Θάλασσα- πληροφορίες από WWF

# data[].attributes.subject
Θάλασσα- πληροφορίες από WWF

# data[].attributes.body
Δείτε περισσότερα σχετικά με τη θάλασσα, τα προβλήματα και τι μπορούμε να κάνουμε

# data[].attributes.attachment_link.readable_text
Η θάλασσα είναι το σπίτι μας, η Ιστορία μας, η επιβίωσή μας και τα καλοκαίρια μας. Ένα σπίτι που μοιραζόμαστε με μοναδικά είδη, όπως η πανάρχαια κάτοικος της Μεσογείου, η χελώνα καρέτα που έχει βρει στη χώρα μας έναν ιδανικό τόπο για να φτιάχνει τις φωλιές της, και οι επιβλητικοί φυσητήρες που κολυμπούν σε υποθαλάσσια φαράγγια που φτάνουν μέχρι και τα 5.100 μέτρα σε βάθος. Παραλίες και τουριστικοί προορισμοί για κάθε γούστο, υποβρύχιες διαδρομές, ταξίδια εν πλω αλλά και Έλληνες ψαράδες που κρατούν ζωντανό το νήμα της παράδοσής μας εδώ και αιώνες. Αυτή είναι μια γεύση μόνο από το πλούσιο μωσαϊκό της ελληνικής θάλασσας.

Όμως, το κλίμα που έχει αλλάξει ριζικά τα τελευταία χρόνια, καθώς και μια σειρά από ανθρώπινες δραστηριότητες, απειλούν την υγεία της θάλασσας και των τοπικών κοινωνιών που είναι απόλυτα συνδεδεμένες με αυτήν. Σύμφωνα με όλα τα στοιχεία, στη Μεσόγειο, το 80% των πληθυσμών των ψαριών έχει υπεραλιευθεί. Με λίγα λόγια δεν μπορεί πλέον να αναπαραχθεί, ενώ τα τελευταία χρόνια έχουν κάνει την εμφάνισή τους ξενικά είδη στις θάλασσές μας, αλλάζοντας τις ισορροπίες. Η θάλασσά μας αδειάζει και υπερθερμαίνεται, ενώ η πλαστική ρύπανση κινδυνεύει να μετατρέψει τη Μεσόγειο σε μια τεράστια "πλαστική παγίδα". Και σαν να μην έφταναν όλα αυτά, έχουμε πλέον μπροστά μας και τη μεγαλύτερη ίσως απειλή που αντιμετώπισαν ποτέ οι θάλασσές μας: τα σχέδια της ελληνικής κυβέρνησης για εξορύξεις υδρογονανθράκων.

# data[].attributes.attachment_link.description
Η θάλασσα είναι το σπίτι μας, η Ιστορία μας, η επιβίωσή μας και τα καλοκαίρια μας. Ένα σπίτι που μοιραζόμαστε με μοναδικά είδη, όπως η πανάρχαια κάτοικος της Μεσογείου, η χελώνα καρέτα που έχει βρει στη χώρα μας έναν ιδανικό τόπο για να φτιάχνει τις φωλιές της, και οι επιβλητικοί φυσητήρες που κολυμπούν σε υποθαλάσσια φαράγγια που φτάνουν μέχρι και τα 5.100 μέτρα σε βάθος.

# data[].attributes.body
Δείτε περισσότερα για την ανακύκλωση από το υλικό που δουλέψαμε κατά το έτος 2020-2021

# data[].attributes.attachment_link.readable_text
Ανακύκλωση είναι η διαδικασία με την οποία επαναχρησιμοποιούνται διάφορα υλικά ή οτιδήποτε αποτελεί γρήγορο αποτέλεσμα της ανθρώπινης δραστηριότητας και το οποίο στην μορφή που είναι δεν αποτελεί πλέον αγαθό για τον άνθρωπο. Στη διαδικασία αυτή συνήθως τα απορρίμματα μετατρέπονται σε πρώτες ύλες από τις οποίες παράγονται νέα προϊόντα.

Μέρος της διαδικασίας της ανακύκλωσης είναι και η μετατροπή βλαβερών για το περιβάλλον υλικών σε λιγότερο ή και καθόλου βλαβερά. Με τον τρόπο αυτό γίνεται ομαλότερα η επανένταξή τους στο φυσικό περιβάλλον το οποίο ουσιαστικά ολοκληρώνει τη διαδικασία της ανακύκλωσης με φυσικό τρόπο. Παράδειγμα μιας τέτοιας περίπτωσης είναι η μετατροπή οικιακών λυμάτων σε τέτοια μορφή ώστε να είναι λιγότερο βλαβερά σε αντίθεση με την κατευθείαν εναπόθεσή τους π.χ. στη θάλασσα.

Η ανακύκλωση μειώνει την κατανάλωση πρώτων υλών και την χρήση ενέργειας και ως εκ τούτου τις εκπομπές αερίων του θερμοκηπίου.

Ακόμα με την ανακύκλωση μειώνεται ο όγκος των απορριμμάτων που καταλήγουν σε χώρους υγειονομικής ταφής απορριμμάτων (ΧΥΤΑ) καθώς ανοίγουν και νέες θέσεις εργασίας.

Η ανακύκλωση αποτελεί μια βασική έννοια της σύγχρονης διαχείρισης των αποβλήτων. Τα ανακυκλώσιμα υλικά, αποκαλούμενα επίσης "recyclables" ή "recyclates", μπορούν να προέλθουν από πολλές πηγές, συμπεριλαμβανομένων των σπιτιών, των δημόσιων υπηρεσιών και των βιομηχανιών.

Περιλαμβάνουν το γυαλί, το χαρτί, το αλουμίνιο και άλλα μέταλλα όπως ο χαλκός και ο σίδηρος, την άσφαλτο, τα κλωστοϋφαντουργικά προϊόντα και τα πλαστικά. Οι ηλεκτρικές και ηλεκτρονικές συσκευές πρέπει να ανακυκλώνονται όχι μόνον γιατί η τοποθέτηση τους σε χώρους ταφής απορριμμάτων επιβαρύνει το περιβάλλον αλλά και γιατί βλάπτει την υγεία μας. (πηγή Βικιπαίδεια)
Ας δούμε μια παρουσίαση σχετικά με την ανακύκλωση από το την GreenDot της Κύπρου Ποιες γυάλινες συσκευασίες ανακυκλώνονται; Γιατί να ανακυκλώνω το γυαλί; Πώς επιδρούν τα σκουπίδια στο θαλάσσιο κόσμο Ο χορός της ανακύκλωσης- παιδικό τραγούδι
Μάθε πόσο χρόνο κάνει ένα σκουπίδι για να διασπαστεί στο περιβάλλον με τον CodyRoby. Ένα επιτραπέζιο παιχνίδι προγραμματισμού. Δες όλη την ανάρτηση εδώ

Κάντε ανακύκλωση με τον CodyRoby. Ένα επιτραπέζιο παιχνίδι προγραμματισμού για να μαζέψουμε τα ανακυκλώσιμα υλικά. Δείτε αναλυτικά την ανάρτηση και το παιχνίδι εδώ

Μάζεψε όσα μπαίνουν στον κάδο ανακύκλωσης, μάζεψε πόντους και κάνε το μεγαλύτερο σκορ-

# data[].attributes.attachment_link.description
Ανακύκλωση είναι η διαδικασία με την οποία επαναχρησιμοποιούνται διάφορα υλικά ή οτιδήποτε αποτελεί γρήγορο αποτέλεσμα της ανθρώπινης δραστηριότητας και το οποίο στην μορφή που είναι δεν αποτελεί πλέον αγαθό για τον άνθρωπο. Στη διαδικασία αυτή συνήθως τα απορρίμματα μετατρέπονται σε πρώτες ύλες από τις οποίες παράγονται νέα προϊόντα.

# data[].attributes.headline
Μόλυνση περιβάλλοντος

# data[].attributes.subject
Μόλυνση περιβάλλοντος

# data[].attributes.body
Δείτε περισσότερα από τον Ευρωπαϊκό Οργανισμό Περιβάλλοντος

# data[].attributes.attachment_link.readable_text
Στην Ευρώπη, τα σοβαρότερα σημεία προβληματισμού για την υγεία που σχετίζονται με το περιβάλλον αφορούν την ατμοσφαιρική ρύπανση σε υπαίθριους και εσωτερικούς χώρους, τη χαμηλή ποιότητα των υδάτων, την ανεπαρκή αποχέτευση και τις επικίνδυνες χημικές ουσίες. Οι αντίστοιχες επιπτώσεις για την υγεία περιλαμβάνουν αναπνευστικές και καρδιαγγειακές παθήσεις, καρκίνο, άσθμα και αλλεργίες, καθώς και αναπαραγωγικές και νευροαναπτυξιακές διαταραχές.

Τα λεπτά σωματίδια και το τροποσφαιρικό όζον είναι οι κύριες απειλές για την ανθρώπινη υγεία από την ατμοσφαιρική ρύπανση. Σύμφωνα με εκτιμήσεις του προγράμματος της ΕΕ "Καθαρός αέρας για την Ευρώπη" (CAFE) συνολικά 348 000 πρόωροι θάνατοι ετησίως οφείλονται στην έκθεση σε λεπτά σωματίδια (ΑΣ 2,5). Σε τέτοια επίπεδα έκθεσης, το μέσο προσδόκιμο ζωής μειώνεται κατά περίπου ένα έτος.

Στην Πράσινη Βίβλο της ΕΕ σχετικά με την έκθεση στο θόρυβο αναφέρεται ότι περίπου το 20 % του πληθυσμού της ΕΕ υποφέρει από επίπεδα θορύβου που οι εμπειρογνώμονες του τομέα της υγείας θεωρούν απαράδεκτα, που μπορούν, δηλαδή, να προκαλέσουν ενόχληση, διαταραχή του ύπνου και δυσμενείς επιπτώσεις για την υγεία.

Οι μεταφορές, ιδίως στις αστικές περιοχές είναι ένας από τους βασικούς παράγοντες της ανθρώπινης έκθεσης στην ατμοσφαιρική ρύπανση και το θόρυβο.

Πολύ λιγότερα είναι γνωστά γύρω από τις επιπτώσεις στην υγεία από τις επικίνδυνες χημικές ουσίες. Παρατηρείται όλο και πιο έντονος προβληματισμός σχετικά με τις συνέπειες της έκθεσης σε μείγματα χημικών ουσιών σε χαμηλά επίπεδα και για μεγάλες χρονικές περιόδους κατά τη διάρκεια του βίου, ιδίως κατά τη νηπιακή ηλικία και κατά την κύηση.

Οι έμμονες χημικές ουσίες, με μακροχρόνιες επιπτώσεις, όπως τα πολυχλωριωμένα διφαινύλια ( PCB) και οι χλωροφθοράνθρακες (CFC), και αυτές που χρησιμοποιούνται σε μόνιμες κατασκευές - π.χ. τα δομικά υλικά - ενδέχεται να κρύβουν κινδύνους ακόμη και μετά τη διακοπή της παραγωγής τους.

Πολλοί από τους ρύπους που είναι γνωστό ότι επηρεάζουν την ανθρώπινη υγεία σταδιακά τίθενται υπό κανονιστικό έλεγχο. Ωστόσο, αναδύονται ζητήματα για τα οποία οι περιβαλλοντικές οδοί και οι επιπτώσεις στην υγεία ακόμη δεν έχουν γίνει πλήρως κατανοητές. Παραδείγματα αποτελούν τα ηλεκτρομαγνητικά πεδία, τα φαρμακευτικά προϊόντα στο περιβάλλον και ορισμένα λοιμώδη νοσήματα (η εξάπλωση των οποίων ενδέχεται να επηρεάζεται από την αλλαγή του κλίματος). Είναι ανάγκη να προωθηθεί η ανάπτυξη συστημάτων έγκαιρης προειδοποίησης, για τη μείωση του χρόνου που μεσολαβεί μεταξύ του εντοπισμού ενός πιθανού κινδύνου και της αντίστοιχης παρέμβασης ή δράσης πολιτικής.

Η ανθρώπινη υγεία απειλούνταν πάντοτε από φυσικές καταστροφές, όπως οι καταιγίδες, οι πλημμύρες, οι πυρκαγιές, οι κατολισθήσεις και οι ξηρασίες. Οι συνέπειές τους επιδεινώνονται από την έλλειψη ετοιμότητας και από ανθρώπινες ενέργειες όπως η αποψίλωση των δασών, η αλλαγή του κλίματος και η απώλεια της βιοποικιλότητας.

# data[].attributes.attachment_link.title
Σχετικά με το περιβάλλον και την υγεία

# data[].attributes.attachment_link.description
Το καθαρό περιβάλλον είναι απαραίτητο για την ανθρώπινη υγεία και ευεξία. Ωστόσο, οι αλληλεπίδραση μεταξύ του περιβάλλοντος και της ανθρώπινης υγείας είναι πολύ περίπλοκη και είναι δύσκολο να εκτιμηθεί. Συνεπώς, η χρήση της αρχής της προφύλαξης καθίσταται ιδιαιτέρως χρήσιμη. Οι πιο γνωστές επιπτώσεις για την υγεία σχετίζονται με τη μόλυνση του ατμοσφαιρικού αέρα, την ποιότητα του νερού και την ανεπαρκή αποχέτευση.

# data[].attributes.headline
Δράσεις για την οικογένεια

# data[].attributes.subject
Δράσεις για την οικογένεια

# data[].attributes.body
Κάντε πράξη τους Στόχους, παρέα με την οικογένειά σου!

# data[].attributes.headline
Διασκέδασε και μάθε

# data[].attributes.subject
Διασκέδασε και μάθε

# data[].attributes.body
Κάντε τη μάθηση διασκέδαση! Yλικό δημιουργικής απασχόλησης & εκπαίδευσης

# data[].attributes.headline
Εργαλείο εννοιολογικής χαρτογράφησης

# data[].attributes.subject
Εργαλείο εννοιολογικής χαρτογράφησης

# data[].attributes.body
Τοποθετήστε την κεντρική ιδέα του θέματός σας και προσπαθήστε να την αναλύσετε σε μικρότερα κομμάτια τα οποία και θα επεξεργαστείτε

# data[].attributes.attachment_link.title
Εργαλείο εννοιολογικής χαρτογράφησης

# data[].attributes.attachment_link.description
Διαδραστική εφαρμογή για την κατασκευή εννοιολογικών χαρτών, σε πραγματικό χρόνο στο περιβάλλον ενός φυλλομετρητή. Ενσωματώνει βασικές λειτουργίες για τη δημιουργία των δομικών στοιχείων ενός εννοιολογικού χάρτη κατάλληλα προσαρμοσμένες, ώστε να είναι φιλικές και για μικρότερες ηλικίες μαθητών. Διαθέτει επίσης δύο ενσωματωμένα έτοιμα παραδείγματα εννοιολογικού χάρτη για την εξοικείωση των μαθητών.

# data[].attributes.headline
Καταγραφή διαλόγων

# data[].attributes.subject
Καταγραφή διαλόγων

# data[].attributes.body
Σκεφτείτε την ιστορία σας. Ποιοι είναι οι χαρακτήρες; Πώς είναι; Τι σκοπό έχουν; Δημιουργήστε τους διαλόγους και καταγράψτε τους

# data[].attributes.headline
Δημιουργία συνεργατικού βιβλίου

# data[].attributes.subject
Δημιουργία συνεργατικού βιβλίου

# data[].attributes.body
Θα δημιουργήσουμε ένα συνεργατικό βιβλίο με την εφαρμογή storyjumper. Οι μαθητές θα επεξεργαστούν τις σελίδες που είναι καταγεγραμμένες και ορισμένες για αυτούς. Σε κάθε σελίδα, το κάτω δεξί άκρο, θα προσθέσουν το ή τα όνομα/ ονόματά τους. Στην αρχή της παρουσίασής τους θα προσθέσουν σε μια ολόκληρη σελίδα το θέμα τους και τα ονόματά τους

# data[].attributes.attachment_link.title
StoryJumper: #1 rated site for creating story books

# data[].attributes.attachment_link.description
Easiest way to create, narrate, and publish your own hardcover and paperback books. Read and listen to books from our worldwide community.

# data[].attributes.headline
Η ώρα της Γης

# data[].attributes.subject
Η ώρα της Γης

# data[].attributes.body
Δείτε το υλικό σχετικά με τις δραστηριότητες για την Ώρα της Γης

# data[].attributes.attachment_link.readable_text
Εδώ και χρόνια η σχέση του ανθρώπου με τη φύση βρίσκεται σε κρίσιμο σημείο. Πρόκειται για μια σχέση υπερεκμετάλλευσης, τις συνέπειες της οποίας βιώνουμε στην καθημερινότητά μας: καταστροφικές πυρκαγιές, ακραία καιρικά φαινόμενα και κρίσεις όπως η πανδημία COVID-19, με οδυνηρές συνέπειες για την ανθρώπινη υγεία, την κοινωνία και την οικονομία.

Ήταν η κρίση της πανδημίας όμως που έφερε στην επιφάνεια αυτό που όλοι γνωρίζουμε: Πως η υγεία μας και η υγεία του πλανήτη συνδέονται άρρηκτα. Πως η φύση δεν είναι μια πολύχρωμη carte postale στο ψυγείο, αλλά η ουσία και η ύπαρξή μας. Έτσι λοιπόν, ενστικτωδώς, επαναξιολογήσαμε τη σχέση μας μαζί της και στραφήκαμε σε εκείνη περισσότερο από κάθε άλλη χρονιά, για να βρούμε γαλήνη και ανακούφιση.

Για όσα πραγματικά έχουν αξία στη ζωή μας, για την υγεία μας, για όσους αγαπάμε και μας αγαπούν, για τα παιδιά μας, για το μέλλον που ονειρευόμαστε, τώρα είναι η ώρα να κάνουμε μια νέα αρχή!

Πηγή: https://www.wwf.gr/earth_hour/
Δείτε ένα βίντεο από τη wwf
Το 2021 είναι άλλη μία κρίσιμη χρονιά για τον πλανήτη και την ανθρωπότητα. Ταυτόχρονα με τη "μάχη" που δίνεται για την αντιμετώπιση της πανδημίας, οι παγκόσμιοι ηγέτες θα κληθούν να λάβουν πολύ σημαντικές αποφάσεις για τη βιώσιμη ανάπτυξη, την κλιματική κρίση, τη βιοποικιλότητα και τη φύση. Φέτος, παρά τις αντιξοότητες, έχουμε μια μοναδική ευκαιρία να επηρεάσουμε τις εξελίξεις προς τη σωστή κατεύθυνση. Να διεκδικήσουμε και να απαιτήσουμε γενναίες αποφάσεις που θα θέσουν τις βάσεις για ένα υγιές μέλλον, όπου ο άνθρωπος και η φύση ευημερούν.

Τη φετινή Ώρα της Γης ενώνουμε τη φωνή μας για τη φύση! Στις 27 Μαρτίου, από τις 20.30 έως τις 21.30, σβήνουμε συμβολικά τα φώτα για μια ώρα. Στέλνουμε όλοι μαζί το μήνυμα για μια νέα αρχή.
Η ώρα της Γης- Σβήστε τα φώτα.
Οι μαθητές της Στ τάξης του 2ου Δημοτικού σχολείου Ορχομενού δώσανε το σύνθημά τους σε διάφορες γλώσσες και δημιουργήσαμε μια αφίσα- συννεφόλεξο, αξιοποιώντας την εφαρμογή της μετάφρασης της google.
Η ώρα της Γης- Κάνουμε τη διαφορά- ένα βίντεο από τη WWF Φτιάξτε το παζλ για την προστασία της Γης
Παίξε και μάθε- παιχνίδια από τη WWF σχετικά με την προστασία του πλανήτη. Δείτε εδώ

Ο Γύρος του κόσμου σε 80 ερωτήσεις- Παίξε εδώ
Πού πηγαίνουν τα πλαστικά που ρίχνουμε στη θάλασσα; Δείτε ένα βίντεο από το euronews greece
Το κουίζ της θάλασσας και των πλαστικών- Δείτε το εδώ και ελέγξτε τις γνώσεις σας

Ενέργειες στο σπίτι με την οικογένεια. Δες με τους γονείς σου τις παρακάτω ενέργειες που μπορείτε να κάνετε στο σπίτι σας και σημειώστε στην κατάλληλη στήλη την πιθανότητα αλλαγής.

Κλιματική αλλαγή- Συμπληρώστε μαζί με τη δασκάλα σας ή με τους γονείς σας το παρακάτω διάγραμμα σχετικά με την κλιματική αλλαγή και συζητήστε

Δείτε όλο το φύλλο εργασίας εδώ

Βρείτε τις λέξεις μέσα σε ένα λεπτό- ένα παιχνίδι για το σχολείο και την εξ αποστάσεως εκπαίδευση
Απειλούμενα ήδη στην Ελλάδα- Δείτε το βίντεο από τη WWF Greece Παιχνίδι- βρίσκω τα ζεύγη των εικόνων
Ας παίξουμε ένα παιχνίδι με τον τροχό της τύχης. Χωριστείτε σε δύο ομάδες και προσπαθήστε να γράψετε όσες περισσότερες λέξεις σχετικά με τη λέξη που εμφανίζεται στον τροχό της τύχης. Για παράδειγμα, αν η λέξη είναι "Προστατευόμενα ζώα" μπορείτε να γράψετε ζώα που απειλούνται. Δείτε τον τροχό εδώ

Πείτε και εσείς τη γνώμη σας παίρνοντας μέρος στη φόρμα για την κλιματική αλλαγή εδώ

Εκπαιδευτικό υλικό για το σχολείο αλλά και για την εξ αποστάσεως εκπαίδευση από τη WWF. Μπορείτε να το κατεβάσετε εδώ

Παιχνίδια και δραστηριότητες για την αλλαγή του κλίματος από τη WWF εδώ

Εκπαιδευτικό υλικό από την clickforschools εδώ
"Η μέλισσα Σουσού"- γιατί οι μέλισσες είναι τόσο σημαντικές για τη Γη;
Ένωσε τις εικόνες με τις λέξεις εδώ

Ας απαντήσουμε στο κουίζ εδώ
Κώδικας της Γης- Ας βρούμε τη μυστική φράση.
Αντιστοίχησε την κάθε εικόνα με το γράμμα της και βρες τη μυστική φράση για το τι είναι το Σάββατο, 27 Μαρτίου 2021. Υλικό της Λίνας Κυνηγοπούλου.

# data[].attributes.attachment_link.title
Η ώρα της Γης

# data[].attributes.attachment_link.description
Εδώ και χρόνια η σχέση του ανθρώπου με τη φύση βρίσκεται σε κρίσιμο σημείο. Πρόκειται για μια σχέση υπερεκμετάλλευσης, τις συνέπειες της οποίας βιώνουμε στην καθημερινότητά μας: καταστροφικές πυρκαγιές, ακραία καιρικά φαινόμενα και κρίσεις όπως η πανδημία COVID-19, με οδυνηρές συνέπειες για την ανθρώπινη υγεία, την κοινωνία και την οικονομία.